als_Latn dik_Latn sag_Latn
Mesfushori Taulant Xhaka ka debutuar në mënyrën më të mirë të mundshme në Kombëtaren shqiptare.
Shqipëria mbrëmë ka bërë sensacion duke “shkel” Portugalinë në shtëpinë e tyre.
Anëtari i Baselit, për dallim nga vëllai i tij Granit Xhaka që luan për Zvicrën, ka zgjedhur të vishet kuqezi.
Emocionet e aktivizimit dhe të triumfit ndaj luzitanëve, Taulanti i ka shprehur shkurt e qartë përmes faqes së tij në Facebook, ku shkruan: “Momenti më i lumtur i jetës sime”.
Ndërkohë, nuk mungon të lërë komentin e tij edhe babai, Ragipi, krenar për dy djemtë e tij, që përfaqësojnë dy kombëtare të ndryshme.
“Urime nga zemra Taulant, ty dhe të gjithë shokëve për fitoren. Të gjithë jemi krenarë me ju. Taulant, më bëre krenar që të kam djalë dhe mburrem me ty, si me Granitin. Ke zemër luani. Urime tuki,” shkruan Ragip Xhaka.
Gjithashtu, Taulanti ka vendosur në Facebookun e vet edhe një foto të Lorik Canës, kapitenit të kombëtares, mbi të cilën shkruhet: “Hej, hej; thuajuni të gjithëve: nuk ndërrohet kombësia, nuk shitet SHQIPTARIA”
als_Latn als_Latn als_Latn als_Latn als_Latn als_Latn als_Latn